**Ministru kabineta noteikumu projekta „Grozījumi Ministru kabineta**

**2006.gada 11.jūlija noteikumos Nr.584 „Valsts policijas koledžas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Projekts ir Iekšlietu ministrijas iniciatīva. |
|  2. |  Pašreizējā situācija un problēmas | **Ministru kabineta 2006.gada 11.jūlija noteikumu Nr.584 „**Valsts policijas koledžas nolikums**” (turpmāk** – noteikumi Nr.584) 1.punkts paredz, ka Valsts policijas koledža (turpmāk – Koledža) nodrošina iespēju iegūt „ceturto profesionālās kvalifikācijas līmeni”, bet saskaņā ar Augstskolu likumu, Profesionālās izglītības likumu, kā arī noteikumu Nr.584 5.2.apakšpunktu tiek lietots termins „ceturtā līmeņa profesionālā kvalifikācija”.Noteikumu Nr.584 3.1.apakšpunktā ir norādīta Koledžas juridiskā adrese - Rīga, Ezermalas 8, bet saskaņā ar Rīgas pilsētas Vidzemes priekšpilsētas tiesas Zemesgrāmatu nodaļas reģistra datiem ēkas, kurā atrodas Koledža, juridiskā adrese ir Rīga, Ezermalas 8a.Noteikumu Nr.584 5.3. un 6.2.apakšpunktā ir minēts termins „profesionālās pilnveides programma”, bet Profesionālās izglītības likumā lietots termins „profesionālās pilnveides izglītības programma”.Saskaņā ar noteikumu Nr.584 7.punktu pārstāvjus darbam padomē vēlē no akadēmiskā un vispārējā personāla vidus un studējošajiem, savukārt Koledžas direktoru un viņa vietnieku Koledžas padomē iekļauj bez ievēlēšanas. Saskaņā ar noteikumu Nr.584 10.6.apakšpunktu Koledžas padomē ir arī trīs Valsts policijas priekšnieka pilnvarotas Valsts policijas struktūrvienību amatpersonas, bet noteikumos Nr.584 nav noteikts, vai viņas ievēlē.No noteikumu Nr.584 8.punkta redakcijas nav saprotams, vai Koledžas padomes priekšsēdētājs var būt arī Koledžas direktors, kā arī otrajā teikumā vārds „Padome” lietots nepareizā locījumā.Saskaņā ar **noteikumu Nr.584** 11.11.apakšpunktu Koledžas padome apstiprina nolikumu par akadēmisko un administratīvo amatu ievēlēšanas kārtību (turpmāk – nolikums par ievēlēšanas kārtību), saskaņā ar noteikumu Nr.584 21.punkta otro teikumu katedras vadītājus ievēlē atbilstoši nolikumam par ievēlēšanas kārtību, kā arī 27.punkts paredz ievēlēt personas akadēmiskajos un administratīvajos amatos atbilstoši **nolikumam par ievēlēšanas kārtību**. Katedras vadītājs ir administratīvais amats, jo tā pamatfunkcijās ietilpst administratīvais darbs. Saskaņā ar Augstskolu likuma 10.1 panta pirmās daļas 5.punkta Koledžas nolikumā ir ietverama informācija tikai par akadēmiskā personāla ievēlēšanas kārtību, līdz ar to Noteikumu Nr.584 11.11.apakšpunkts, 21.punkta otrais teikums un 27.punkts ir pretrunā  ar Augstskolu likuma 10.1 panta pirmās daļas 5.punktu, jo tas neparedz Koledžas padomei apstiprināt nolikumu par administratīvo amatu ievēlēšanas kārtību. No noteikumu Nr.584 16.1.apakšpunkta redakcijas nav viennozīmīgi saprotams, ka Koledžas direktors var pieņemt darbā gan akadēmisko un vispārējo personālu kā darbiniekus saskaņā ar Darba likuma normām, gan amatpersonas saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likums) normām, kā arī izbeigt darba tiesiskās attiecības ar darbiniekiem atbilstoši Darba likuma normām un atvaļināt no dienesta amatpersonas ar speciālajām dienesta pakāpēm saskaņā ar Dienesta gaitas likuma normām.Noteikumu Nr.584 11.6., 16.13. un 16.15.apakšpunktā vienlaicīgi tiek lietoti termini „koledžas darbības gada pārskats” un „koledžas gada pārskats”.Noteikumu Nr.584 7.punkta pirmais teikums dublē 16.12.apakšpunktu.Noteikumu Nr.584 17.punkts dublē Augstskolu likuma 40.panta pirmo daļu.Noteikumu Nr.584 VI nodaļa reglamentē jautājumus par koledžas personālu. Minētās nodaļas 43.-49.punktā tiek regulēti jautājumi par studiju procesu, studiju programmu izstrādi un apstiprināšanu, kas nav saistīti ar minētās nodaļas nosaukumu un tās saturu.Noteikumu Nr.584 27.punktā tiek lietots vārds „laikrakstā”, bet saskaņā ar Oficiālo publikāciju un tiesiskās informācijas likuma 2.panta pirmo daļu oficiālā publikācija tiek publicēta oficiālajā izdevumā „Latvijas Vēstnesis”. Noteikumu Nr.584 28., 29. un 30.punkts dublē Augstskolu likuma 27.panta piektās daļas otro teikumu, 32.panta otro un trešo daļu, 36., 37. un 39.pantu.Noteikumu Nr.584 32.7.apakšpunktā lietotais termins „koledžas pārstāvības institūcijas un lēmējinstitūcijas” neatbilst šo noteikumu 4. un 40.punktā lietotajam terminam „koledžas pārstāvības, vadības institūcijas un lēmējinstitūcijas”.Saskaņā ar noteikumu Nr.584 33.punktu uzņemšanas komisijas nolikumu pēc saskaņošanas ar Iekšlietu ministriju apstiprina Valsts policijas priekšnieks, no kā izriet, ka uzņemšanas komisijas nolikums ir Valsts policijas iekšējais normatīvais akts, nevis Koledžas un Iekšlietu ministrija arī piedalās studiju (mācību) procesa organizēšanā Koledžā. Augstskolu likuma 46.panta otrā daļa noteic, ka uzņemšanu studiju programmā regulē uzņemšanas noteikumi. Uzņemšanas noteikumus augstskolas un koledžas studiju programmās izstrādā attiecīgā augstskola un koledža, ievērojot Ministru kabineta noteikumus par prasībām, kritērijiem un kārtību uzņemšanai studiju programmās. Savukārt Ministru kabineta 2006.gada 10.oktobra noteikumu Nr.846 „Noteikumi par prasībām, kritērijiem un kārtību uzņemšanai studiju programmās” 5.punkts noteic, ka uzņemšanu studiju programmā nodrošina augstskolas vai koledžas izveidota uzņemšanas komisija. Uzņemšanas komisija darbojas saskaņā ar augstskolas vai koledžas apstiprinātu nolikumu. Saskaņā ar noteikumu Nr.584 4.punktu koledžas pārstāvības, vadības institūcijas un lēmējinstitūcijas ir koledžas padome un koledžas direktors. Koledžas padome ir koledžas personāla koleģiāla lēmējinstitūcija izglītības un pētniecības jautājumos. Koledžas direktors ir koledžas augstākā amatpersona, kas īsteno koledžas vispārējo administratīvo un saimniecisko vadību un bez īpaša pilnvarojuma pārstāv koledžu. Noteikumu Nr.584 11.2.apakšpunkts noteic, ka padome apstiprina koledžas izstrādātos uzņemšanas noteikumus. Savukārt noteikumu Nr.584 50. un 51.punkts noteic, ka koledžas iekšējo kārtību reglamentējošos dokumentus apstiprina direktors, bet kārtību, kādā reglamentē darbību jomās, kuru regulēšana ir ārpus direktora kompetences, apstiprina padome pēc direktora ieteikuma.Līdz ar to secināms, ka uzņemšanu studiju programmā nodrošina koledžas padomes izveidota uzņemšanas komisija, nevis Valsts policijas priekšnieka, un tā darbojās, pamatojoties uz koledžas padomes apstiprinātu nolikumu, nevis koledžas direktora. Noteikumu Nr.584 46.punkts dublē Ministru kabineta 2000.gada 27.jūnija noteikumu Nr.211 „Noteikumi par valsts profesionālās vidējās izglītības standartu un valsts arodizglītības standartu” 13.2.apakšpunktu, Ministru kabineta 2001.gada 20.marta noteikumu Nr.141 „Noteikumi par pirmā līmeņa profesionālās augstākās izglītības valsts standartu” 14.punktu.No noteikumu Nr.584 pašreizējās redakcijas izriet, ka grozījumus Koledžas nolikumā izstrādā tikai tās padome (noteikumu Nr.584 11.13.apakšpunkts un 52.punkta pirmais teikums). Šāda norma ierobežo pārējo Koledžas personāla tiesības.  |
|  3. |  Saistītie politikas ietekmes novērtējumi un pētījumi | Noteikumu projekts šo jomu neskar. |
|  4. |  Tiesiskā regulējuma mērķis un būtība | Ministru kabineta noteikumu projekta „**Grozījumi Ministru kabineta 2006.gada 11.jūlija noteikumos Nr.584 „**Valsts policijas koledžas nolikums**”**” (turpmāk - noteikumu projekts) mērķis ir risināt anotācijas I sadaļas 2.punktā minētās problēmas, paredzot:1. precizēt noteikumos Nr.584 lietoto terminoloģiju atbilstoši noteikumu Nr.584 un citu spēkā esošo ārējo normatīvo aktu terminoloģijai (piemēram, Augstskolu likumam, Oficiālo publikāciju un tiesiskās informācijas likumam);
2. precizēta Koledžas juridiskā adrese;

3) precizēt Koledžas padomes locekļus, kurus padomē iekļauj bez ievēlēšanas;4) izlabot gramatiskās kļūdas;5) precizēt, ka Koledžas direktoru nevar ievēlēt par Koledžas padomes priekšsēdētāju;6) precizēt Koledžas direktora pienākumus;7) noteikt, ka Koledžas padome apstiprina nolikumu tikai par akadēmiskajiem amatiem Koledžā un ievēlēšanas kārtību šajos amatos;8) precizēt, ka Koledžas direktors Koledžas personālu pieņem darbā, izbeidz darba tiesiskās attiecības, pieņem dienestā, ieceļ amatā un atvaļina no dienesta;9) svītrot normas, kas nosaka akadēmiskajam personālam nepieciešamo izglītību, darba stāžu un termiņu, uz kādu slēdz darba līgumu ar šo personālu, lai nedublētu Augstskolu likuma normas;10) noteikt, ka uzņemšanu Koledžā organizē uzņemšanas komisija un tās nolikumu un sastāvu katram studiju gadam apstiprina Koledžas padome;11) precizēt noteikumu Nr.584 VI nodaļas virsraksts, lai nodaļas virsrakstā tiku atspoguļoti visi tajā regulētie jautājumi;12) precizēt, kas un kam var iesniegt priekšlikumus par grozījumiem Koledžas nolikumā.Noteikumu projekts pilnībā atrisinās anotācijas I sadaļas 2.punktā minētās problēmas. |
|  5. |  Projekta izstrādē iesaistītās institūcijas | Iekšlietu ministrija (Valsts policija, Valsts policijas koledža).  |
|  6. |  Iemesli, kādēļ netika nodrošināta sabiedrības līdzdalība | Noteikumu projektam nav tiešas ietekmes uz sabiedrību kopumā, tas attiecināms tikai uz Valsts policijas un Koledžas amatpersonām ar speciālajām dienesta pakāpēm un darbiniekiem, ar kuriem noslēgts darba līgums. Līdz ar to konsultācijas nav notikušas, jo noteikumu projekts nekādā veidā neierobežo un nesašaurina nevienas personu grupas vai indivīda tiesības. |
|  7. |  Cita informācija |  Nav. |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Valsts policijas un Koledžas amatpersonas ar speciālajām dienesta pakāpēm un darbinieki, ar kuriem noslēgts darba līgums. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Noteikumu projekts šo jomu neskar. |
|  3. |  Tiesiskā regulējuma finansiālā ietekme |  Noteikumu projekts šo jomu neskar. |
|  4. |  Tiesiskā regulējuma nefinansiālā ietekme |  Valsts policijas un Koledžas amatpersonām ar speciālajām dienesta pakāpēm un darbiniekiem, ar kuriem noslēgts darba līgums, nebūs papildu tiesības vai pienākumi, ņemot vērā noteikumos Nr.584 paredzētos grozījumus. |
|  5. |  Administratīvās procedūras raksturojums |  Noteikumu projekts šo jomu neskar. |
|  6. |  Administratīvo izmaksu monetārs novērtējums |  Noteikumu projekts šo jomu neskar. |
|  7. |  Cita informācija |  Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Valsts policija, Valsts policijas koledža. |
|  2. |  Projekta izpildes ietekme uz pārvaldes funkcijām | Noteikumu projekta izpilde notiks esošo pārvaldes funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
|  6. |  Cita informācija | Nav. |

Anotācijas III, IV, V un VI sadaļa – noteikumu projekts šīs jomas neskar.

Iekšlietu ministrs \_\_\_\_\_\_\_\_\_\_\_\_\_\_\_\_\_ R.Kozlovskis

Vīza:

Iekšlietu ministrijas valsts sekretāre I.Pētersone-Godmane

25.04.2013. 14:00

1385

I.Dzelme 67219634

inita.dzelme@vp.gov.lv